– પરંતુ ‘ફોબિયા’માં હોરર અને સાઇકોલોજીનાં આ રેગ્યુલર ફીચર્સથી આગળ ઘણું બધું છે. ટ્રેલરમાં જ કહેલું તેમ, ચિત્રકાર રાધિકા આપ્ટેને એક ટ્રોમેટિક એક્સપિરિયન્સ પછી ગંભીર ‘ઍગોરાફોબિયા’ થઈ ગયો છે (ફિલ્મમાં ખબર નહીં કેમ, તેને ‘ઍગ્રોફોબિયા’ જ કહે છે! સાચો ઉચ્ચાર શોધવા મેંય થોડી ‘ખેતી’ કરી, ‘ઍગોરા’ જ નીકળ્યું.). જાહેર સ્થળોનો ભય. એટલે હવે એ ઘરની બહાર પગ મૂકતાં પણ ડરે છે. એક નવા ઘરમાં શિફ્ટ થયા પછી એને ઘરની અંદર પણ ડરામણા અનુભવો થવા માંડે છે.